Priekšlikums Padomes regula ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju





[pic] | EIROPAS KOPIENU KOMISIJA | Briselē, 31.1.2007 COM(2007)20 galīgā redakcija Priekšlikums PADOMES REGULA ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju (iesniegusi Komisija) PASKAIDROJUMA RAKSTS (1) 2002. gada 10. decembra Kopējā nostāja 2002/960/KĀDP paredz ieroču un ar tiem saistīto visa veida materiālu piegādes vai pārdošanas embargo Somālijai, tostarp aizliegumu sniegt tehnisku un finansiālu palīdzību, kas saistīta ar militāro darbību Somālijā. Aizliegumu sniegt tehnisku un finansiālu palīdzību saistībā ar militāro darbību īsteno ar Padomes 2003. gada 27. janvāra Regulu (EK) Nr. 147/2003. (2) Ņemot vērā Starpvaldību attīstības iestādes (SAI) priekšlikumu izveidot aizsardzības un mācības misiju Somālijā ( IGASOM ), Apvienoto Nāciju Organizācijas Drošības padome 2006. gada 6. decembrī nolēma izdarīt atkāpi no iepriekš minētajiem pasākumiem attiecībā uz ieroču un militārā aprīkojuma un tehnisko konsultāciju un palīdzības sniegšanu, ja šie pasākumi paredzēti vienīgi misijas atbalstam vai tās vajadzībām, kā noteikts ANODP Rezolūcijas 1725 (2006) 3. pantā. (3) Atkāpi, kas attiecas uz tehniskās un finansiālās palīdzības aizliegumu, īsteno, izdarot grozījumus Padomes Regulā (EK) Nr. 147/2003. Priekšlikums PADOMES REGULA ar ko groza Regulu (EK) Nr. 147/2003 par dažiem ierobežojošiem pasākumiem attiecībā uz Somāliju EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 60. un 301. pantu, ņemot vērā Padomes Kopējo nostāju 2007/…/KĀDP, ar ko groza Kopējo nostāju 2002/960/KĀDP par ieroču, munīcijas un militārā aprīkojuma embargo piemērošanu Somālijai[1], ņemot vērā Komisijas priekšlikumu, tā kā: 1. Kopējā nostāja 2002/960/KĀDP aizliedz ieroču, munīcijas un militārā aprīkojuma piegādi Somālijai un aizliedz tehnisku konsultāciju, finanšu un cita veida palīdzības un ar militāro darbību saistītas izglītības sniegšanu Somālijā. Aizliegumu sniegt tehnisku un finansiālu palīdzību saistībā ar militāru darbību īstenoja ar Padomes 2003. gada 27. janvāra Regulu (EK) Nr. 147/2003 par dažiem ierobežojošiem pasākumiem attiecībā uz Somāliju[2]. 2. Apvienoto Nāciju Organizācijas Drošības padome 2006. gada 6. decembrī pieņēma Rezolūciju 1725 (2006) (še turpmāk „ANODP Rezolūcija 1725 (2006)”), inter alia pievienojot atkāpi no šiem ierobežojošiem pasākumiem attiecībā uz ieroču un militārā aprīkojuma piegādi un tehnisko konsultāciju un palīdzības sniegšanu, kas paredzēta vienīgi misijas atbalstam vai tās vajadzībām, kā noteikts ANODP Rezolūcijas 1725 (2006) 3. pantā. 3. Ar Kopējo nostāju 2007/…./KĀDP groza Kopējo nostāju 2002/960/KĀDP, lai atkāpes no ierobežojošajiem pasākumiem saskaņotu ar ANODP Rezolūciju 1725 (2006). Attiecīgi jāgroza Regula (EK) Nr. 147/2003, IR PIEŅĒMUSI ŠO REGULU. 1. pants Regulu (EK) Nr. 147/2003 groza šādi. 4. Šādu 4. punktu iekļauj 3. pantā: „4. Atkāpjoties no 1. panta, pielikumā minētā kompetentā iestāde dalībvalstī, kurā pakalpojumu sniedzējs ir reģistrēts, var atļaut sniegt finansējumu un finansiālo palīdzību, kas ir saistīta ar militārām darbībām, ja minētā palīdzība ir paredzēta vienīgi misijas atbalstam vai tās vajadzībām, kā noteikts ANODP Rezolūcijas 1725 (2006) 3. pantā.” 5. Iekļauj šādu 3.a pantu: „3.a pants Komisija groza pielikumu, pamatojoties uz dalībvalstu sniegto informāciju.” 6. Šās regulas pielikuma tekstu pievieno kā pielikumu. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē […] Padomes vārdā — priekšsēdētājs PIELIKUMS "PIELIKUMS Regulas 3.a pantā minēto kompetento iestāžu saraksts (aizpilda dalībvalstis) BEĻĢIJA BULGĀRIJA ČEHIJAS REPUBLIKA DĀNIJA VĀCIJA IGAUNIJA GRIEĶIJA SPĀNIJA FRANCIJA ĪRIJA ITĀLIJA KIPRA LATVIJA LIETUVA LUKSEMBURGA UNGĀRIJA MALTA NĪDERLANDE AUSTRIJA POLIJA PORTUGĀLE RUMĀNIJA SLOVĒNIJA SLOVĀKIJA SOMIJA ZVIEDRIJA APVIENOTĀ KARALISTE EIROPAS KOPIENA European Commission DG External Relations Directorate A. Crisis Platform and Policy Coordination in CFSP Unit A2. Crisis Management and Conflict Prevention CHAR 12/106 B-1049 Bruxelles/Brussel (Belgium) E-pasts: relex-sanctions@ec.europa.eu Tālr.: (322) 295 55 85, 299 11 76 Fakss: (32 2) 299 08 73” [1] OV L….,…,2007., …. lpp. [2] OV L 24, 29.1.2003., 2. lpp.